ລາຍງານທ້າຍປີ ກ່ຽວກັບການປິດປະເທດຂອງເກົາຫຼີເໜືອ ທີ່ເບິ່ງຄືວ່າຈະບໍ່ຍືນຍົງ ແຕ່ກໍບໍ່ໄດ້ໝາຍຄວາມວ່າຈະໝົດໄປໃນໄວໆນີ້
ປະເທດກໍາລັງປະເຊີນກັບລະດູໜາວທີ່ຍາກລໍາບາກ ໃນຂະນະທີ່ການມາດຕະການຂອງການລະບາດໃຫຍ່ທີ່ເຂັ້ມງວດ ໄດ້ກ້າວເຂົ້າສູ່ປີທີສາມ.
ເກົາຫຼີເໜືອ ກໍາລັງກ້າວເຂົ້າສູ່ປີທີສາມ ຂອງການປິດປະເທດ ຍ້ອນໂຄວິດ-19 ທີ່ຮຸນແຮງ ມາດຕະການເພື່ອຮັບມືກັບການລະບາດຄັ້ງໃຫຍ່ ກໍາລັງທໍາລາຍລ້າງລະບົບເສດຖະກິດຂອງປະເທດແລະເບິ່ງຄືວ່າບໍ່ຍືນຍົງຫຼາຍຂຶ້ນ ແຕ່ບໍ່ມີໃຜຮູ້ເລີຍວ່າ ເມື່ອໃດມັນຈະສິ້ນສຸດ, ບິລ ກາລໂລ (Bill Gallo) ນັກຂ່າວຂອງ VOA ມີລາຍງານຈາກນະຄອນຫຼວງໂຊລ, ເຊິ່ງ ທິບສຸດາ ຈະນໍາເອົາລາຍລະອຽດ ມາສະເໜີທ່ານໃນອັນດັບຕໍ່ໄປ ໃນເດືອນທັນວານີ້ ທ່ານກິມ ຈົງ ອຶນ ແມ່ນໄດ້ຂຶ້ນກໍາອໍານາດຄົບ 10 ປີພໍດີ ໄວຣັສໂຄໂຣນາ ເປັນຄວາມທ້າທາຍທີ່ຍິ່ງໃຫຍ່ທີ່ສຸດອີກອັນນຶ່ງຂອງທ່ານ ແຕ່ໃນລະຫວ່າງທີ່ ທ່ານກິມ ມີຄັງອາວຸດທີ່ໜ້າປະທັບໃຈໃນການຂົ່ມຂູ່ຕໍ່ສະຫະ ລັດນັ້ນ, ທ່ານຊໍ້າພັດມີອາວຸດທີ່ຈະຕໍ່ສູ້ກັບການລະບາດດັ່ງກ່າວພຽງເລັກນ້ອຍ ເກົາຫຼີເໜືອ ເປັນພຽງນຶ່ງໃນສອງປະເທດທີ່ຍັງບໍ່ໄດ້ເລີ້ມຮັບການສັກຢາວັກຊີນກັນໄວຣັສໂຄໂຣນາ, ເຄື່ອງມືອັນດຽວທີ່ມີກໍຄື ປິດປະເທດຂອງຕົນ ຈາກໂລກພາຍນອກແທນ ທ່ານຄີ ປາຣ໌ກ (Kee Park), ຈາກໂຮງຮຽນການແພດຂອງມະຫາວິທະຍາໄລຮາເວີຣ໌ດ ກ່າວຜ່ານທາງສະໄກປ໌ວ່າ: ໃນນະຄອນຫຼວງພຽງຢາງ, ຊາວຕ່າງປະເທດສ່ວນໃຫຍ່ແມ່ນໄດ້ພາກັນອອກໄປເກືອບໝົດແລ້ວທ່າມກາງການປິດຊາຍແດນ ປະຊາຊົນຊາວເກົາຫຼີເໜືອໄດ້ຖືກ ຈໍາກັດການເດີນທາງພາຍໃນປະເທດ ພາຍໃຕ້ຂໍ້ກໍາກັດທີ່ເຄັ່ງຄັດ ຢູ່ຕາມເຂດຊາຍແດນຂອງເກົາຫຼີເໜືອກັບຈີນນັ້ນ ການຄ້າແມ່ນຢູ່ໃນພະວະທີ່ຢຸດສະງັກ ເຊິ່ງມັນໄດ້ສົ່ງຜົນກະທົບຢ່າງໃຫຍ່ຫຼວງຕໍ່ລະບົບເສດຖະກິດຂອງປະເທດ ທ່ານລີ ຊັງ ຢອງ (Lee Sang Yong), ຫົວໜ້າບັນນາທິການຂອງເດລີ ເອັນເຄ (Daily NK) ກ່າວວ່າ: ການນໍາເຂົ້າ ສາມາດຂະຫຍາຍໂຕໄດ້ໃນໄວໆນີ້ດ້ວຍສູນກາງການຂ້າເຊື້ອໃກ້ກັບຊາຍແດນຈີນເຫຼົ່ານີ້ ທ່ານປາຣ໌ກ ວອນ ກອນ (Park Won Gon), ສາດສະດາຈານແຫ່ງມະຫາ ວິທະຍາໄລ ອີວ໌ຮາ ກ່າວວ່າ: ນັ້ນໝາຍຄວາມວ່າ ສຸດທ້າຍແລ້ວພວກເຂົາເຈົ້າຕ້ອງໄດ້ຮັບເອົາຢາວັກຊີນ ຫຼືຢາເມັດຟາຍເຊີ້ຈາກນານາຊາດ, ເຊິ່ງຜົນການສະຫຼຸບໃນໄວໆນີ້ໄດ້ສະແດງໃຫ້ເຫັນວ່າ ມັນມີປະສິດທິພາບສູງ ໃນການຕໍ່ສູ້ກັບໄວຣັສ ແຕ່ວ່າ ໃນການລະບາດໃຫຍ່ທີ່ເບິ່ງຄືວ່າ ເປັນໄພຄຸກຄາມຕໍ່ການປົກຄອງຂອງທ່ານນັ້ນ, ທ່ານກິມ ອາດຈະຮູ້ສຶກວ່າຈໍາເປັນຕ້ອງໄດ້ທຳການຄວບຄຸມຫຼາຍຂຶ້ນກວ່າເກົ່າ Kee Park, Harvard Medical School (Skype) (Lee Sang Yong, Daily NK Chief Editor) Park Won Gon, Ewha University Professor